stanford-oval/wikipedia huggingface dataset:
צ'ארלס מקדואל
הערות שוליים

↑  Lewis, J.D. "Brigadier General Charles McDowell". The American Revolution in North Carolina. נבדק ב-7 במרץ 2019. {{cite web}}:  (עזרה)
↑  Powell, William S. (1991). "Dictionary of North Carolina Biography, 6 volumes; Charles McDowell"., See also NCPedia
↑  Lewis, J.D. "Brigadier General Charles McDowell". The American Revolution in North Carolina. נבדק ב-7 במרץ 2019. {{cite web}}:  (עזרה)
1 2  Powell, William S. (1991). "Dictionary of North Carolina Biography, 6 volumes; Charles McDowell"., See also NCPedia
↑  "Find a Grave Memorial 20894026, including tombstone photo, Quaker Meadows Cemetery, Morganton, Burke County, North Carolina". נבדק ב-7 במרץ 2019. {{cite web}}:  (עזרה)
פן אי ואן

| --- | --- |

 מידע כללי
 גובה:  886 מטר
 מדינה:  הממלכה המאוחדת הממלכה המאוחדת
 מיקום:  דרום ויילס
 רכס הרים:  ברקון ביקונס 
 קואורדינטות:  51°53′03″N 3°26′12″W﻿ / ﻿51.884031°N 3.436765°W﻿ / 51.884031; -3.436765
  (למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיפן אי ואן(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיפן אי ואן
 
פן אי ואן (באנגלית: Pen y Fan, בוולשית: pɛnəˈvan) הוא הר בוויילס, שפסגתו בגובה 886 מטרים מעל גובה פני הים, ונמצא בתחום הפארק הלאומי ברקון ביקונס (Brecon Beacons). זהו ההר הגבוה ביותר באזור דרום ויילס, והוא מנוהל על ידי קרן הנאמנות הלאומית למקומות בעלי עניין היסטורי או יופי טבעי.
שם ההר

שמו של ההר מורכב מהמילה הוולשית "פן" (pen) שפירושה פסגה, המילה "אי" (y) שפירושה ה"א הידיעה, ו"ואן" (fan) שהיא גלגול של המילה "באן" (ban) שפירושה פסגה או הר. מכאן שתרגום מילולי של פאן ואי פן הוא "פסגת ההר" או "קצה הפסגה".
פן אי ואן, יחד עם פסגת ההר הסמוך קורן די (Corn Du) שגובהו 873 מטרים מעל פני הים, מכונה "קדאיר ארתור" או "כיסא ארתור".
גאולוגיה וארכאולוגיה

ההר נוצר משכבות של אבן חול אדומות מתקופת דבון. פסגת ההר מורכבת מאבן חול קשה, ומדרונותיו מורכבים משכבות של אבן חול ואבן בוץ. בעידן הקרח האחרון כיסו קרחונים את שטח הפארק הלאומי.
בפסגת ההר מצוי גל-עד מתקופת הברונזה, וגל-עד דומה מצוי גם על ההר קורן די הסמוך. במרכזו גומחה שבה מוצב שלט של קרן הנאמנות, אך ייתכן כי בעבר שימשה כקבר לגופה או לאכסון אפר של אדם מתקופת הברונזה בבריטניה. בפסגות אחרות של הרים באזור התגלו גם כלי אבן ושרידי חפצים מתקופת הברונזה.
תיירות בהר

הגישה להר היא בעיקר דרך השביל Beacons Way החוצה את האזור ממזרח ולמערב ופתוח לכל המטיילים. קיימים שבילים נוספים המתוחזקים על ידי קרן הנאמנות במטרה למנוע סחיפת קרקע, הנגרמת מאלפי המבקרים בפארק הלאומי והמטפסים על ההר מדי שנה.
מרכז המבקרים Storey Arms נמצא בתחומי הפארק הלאומי ונגיש מכביש A470, הכביש החוצה את ווילס לאורכה, ומחבר את העיר ל'אנדידנו בצפון לקארדיף בירת ויילס בדרום. מרכז המבקרים שהוקם בשנת 1971 יכול לארח עד 58 מבקרים, ומקיים פעילויות שונות כגון חתירה בקיאקים, שיט בקאנו, רפטינג, סיורי מערות, טיפוס הרים וטיפוס מצוקים.
בסמוך לדרך המובילה ממרכז המבקרים לפסגה מצוי אובליסק מסלע גרניט, המסמן את המיקום בו נמצאה גופתו של ילד בן 5 בשם טומי ג'ונס שנהרג מהיפותרמיה, לאחר שטיפס על ההר בדרכו לבקר אצל סבו וסבתו המתגוררים באזור בליל ב-4 באוגוסט 1900. שרידיו נמצאו ב-2 בספטמבר 1900 לאחר 29 ימי חיפוש קדחתניים. האובליסק הוקם על ידי קבוצת מתנדבים, והוא משמש כציון דרך באזור הערפילי של ההר. בשנת 1980 צולם סרט על מבצע החיפושים אחר הילד הנעדר.
"ריקוד הפן"

פן אי ואן משמש את הצבא הבריטי במסגרת תהליכי המיון והגיבוש של הכוחות המיוחדים, ובפרט ליחידת הקומנדו SAS, ובו מתקיים מבחן סיבולת וניווט הקרוי "ריקוד הפן". "הריקוד" הוא מרוץ לאורך 24 ק"מ תוך נשיאת תרמיל כבד, טיפוס על פן אי ואן מצידו המערבי וירידה מצידו השני המכונה "סולם יעקב". שאר המסלול עובר בדרך רומאית עתיקה וחוזר באותה דרך לנקודת המוצא.
"ריקוד הפן" מתקיים בסוף השבוע הראשון של תהליך המיון לכוחות המיוחדים, והוא המבחן הגדול הראשון לכושרם ויכולתם הפיזית והמנטלית של המועמדים לסיים את המיון בהצלחה. כל המועמדים מחויבים להשלים את המרוץ בלא יותר מ-4 שעות ו-10 דקות, בכל תנאי מזג האוויר.
המרוץ מבוצע גם על ידי אזרחים בתחרויות המתקיימות פעמיים בשנה, ובשנת 2017 נערה בת 17 סיימה את המסלול כולו ב־4 שעות ו-30 דקות, כשהיא נושאת תרמיל במשקל 15 ק"ג כל הדרך, ובכך קבעה שיא חדש לאדם הצעיר ביותר שהשלים את המרוץ.
הערות שוליים

↑  Storey Arms - Cardiff Council's Outdoor Education Centre, Storey Arms (באנגלית)
↑  Tommy Jones - The Little Boy Lost on the Brecon Beacons, https://www.youtube.com/watch?v=VavauX7uRdc&ab_channel=kyrse
↑  TomBrookes, The S.F. Experience - The Fan Dance Series, The S.F Experience (באנגלית)
↑  Teenage Girl Becomes Youngest Person To Complete SAS 'Fan Dance' ,https://www.youtube.com/watch?v=wR0H-r-ki7I&ab_channel=ForcesTV
הפארק הלאומי ברקון ביקונס
פסגת פן ואי פאן
האובליסק לזכר הילד טומי ג'ונס
הטיפוס לפסגת ההר
פוליטיקה של סקוטלנד

סקוטלנד מהווה חלק מארבע אומות הבית של הממלכה המאוחדת, לצד אנגליה, וויילס וצפון אירלנד. לפיכך, כפופה סקוטלנד בראש ובראשונה להסדרים הפוליטיים ולמוסדות השלטון של הממלכה כולה. בראש המדינה עומד בית המלוכה הבריטי, שבראשו עומד כיום המלך צ'ארלס השלישי. לבית המלוכה תפקיד ייצוגי בעיקרו, ולמעשה הכוח המרכזי מצוי בפרלמנט הבריטי, המהווה את השדרה המרכזית של המשטר הבריטי. מהפרלמנט נובעת ממשלת בריטניה המהווה את הכוח ביצועי של הממלכה, כאשר כוח מרכזי נוסף הוא מערכת המשפט הבריטית.
סקוטלנד נכנסה לאיחוד פוליטי עם אנגליה בשנת 1707 ומאז שלחה נציגים לפרלמנט בלונדון. כיום ישנם 59 חברי פרלמנט המייצגים את סקוטלנד בפרלמנט הבריטי. בשנת 1999 הוקם באדינבורו הפרלמנט הסקוטי, אשר נהנה מסמכויות חקיקה נרחבות בנושאי פנים. סקוטלנד מיוצגת בממשלת בריטניה בידי מזכיר המדינה לענייני סקוטלנד והשר הראשון של סקוטלנד. ראש המדינה בסקוטלנד הוא המונרך הבריטי, כיום צ'ארלס השלישי.
הפרלמנט הסקוטי

בעקבות עליית ממשלת הלייבור בבריטניה בשנת 1997, נערך משאל עם בנושא הקמת פרלמנט סקוטי אוטונומי. 63.5% מהציבור הסקוטי תמך בהקמת הפרלמנט. הפרלמנט נוצר מכוח חוק סקוטלנד (1998) של הפרלמנט הבריטי. בחוק נקבעו "עניינים שמורים", אשר לפרלמנט הסקוטי אין סמכויות בהם, כגון:ביטחון, יחסים בינלאומיים, תקציב ומדיניות כלכלית.
הפרלמנט הסקוטי > חברי הפרלמנט

חברי הפרלמנט הסקוטי נבחרים מדי 5 שנים, 73 מהם במחוזות בחירה ו-56 מהם ברשימות ארציות. חברי הפרלמנט נקראים בקיצור MSP.
ממשלת סקוטלנד

במסגרת חוק סקוטלנד (1998), הועברו סמכויות המשרד הסקוטי לממשלת סקוטלנד, שבראשה עומד השר הראשון של סקוטלנד. כיום המשרד הממונה על סקוטלנד בממשלת בריטניה הוא משרד סקוטלנד, שבראשו עומד מזכיר המדינה לענייני סקוטלנד.
ממשלת סקוטלנד > השרים הראשונים של סקוטלנד

דונלד דיואר (2000-1999)
הנרי מקליש (2001-2000)
ג'ק מקונל (2007-2001)
אלכס סלמונד (2014-2007)
ניקולה סטרג'ן (2014 - 2023)
חמזה יוסף (2023 והלאה)
ייצוג סקוטלנד בפרלמנט הבריטי

סקוטלנד מיוצגת בבית הנבחרים הבריטי על ידי 59 חברי פרלמנט. באופן מסורתי, מזכיר המדינה לענייני סקוטלנד הוא אחד מהם. כיום (2015), חברי הפרלמנט מסקוטלנד שייכים לארבע מפלגות:
המפלגה הלאומית הסקוטית (56)
מפלגת הלייבור (1)
המפלגה השמרנית (1)
המפלגה הליברל-דמוקרטית (1)
ייצוג סקוטלנד בפרלמנט האירופי

סקוטלנד מהווה מחוז בחירה לפרלמנט האירופי. המחוז שולח כיום שישה נציגים לפרלמנט.
שלטון מקומי

השלטון המקומי בסקוטלנד מאורגן ב-32 רשויות מקומיות. כל רשות מקומית נשלטת על ידי מועצה המורכבת מחברי מועצה הנבחרים מדי ארבע שנים. כיום הרשות המקומית הגדולה ביותר היא העיר גלאזגו (593,200 תושבים) והרשות המקומית הקטנה ביותר היא איי אורקני (21,400 תושבים).
מליאת הפרלמנט הסקוטי
צ'נדלר (אריזונה)

| --- | --- |
דגל צ'נדלרדגל צ'נדלר

 מדינה:  ארצות הברית ארצות הברית
 מדינה:  אריזונה אריזונה
 מחוז:  מריקופה
 ראש העיר:  קווין הרטק
 תאריך ייסוד:  17 במאי 1912
 על שם:  Alexander J. Chandler 
 שטח:  150.2 קמ"ר
 גובה:  370 מטרים
 אוכלוסייה:  ‏
  ‑ בעיר:  275,987 (דירוג: 76, 1 באפריל 2020)
  ‑ צפיפות:  1,740 נפש לקמ"ר (2015)
 קואורדינטות:  33°18′12″N 111°50′29″W﻿ / ﻿33.303333333333°N 111.84138888889°W﻿ / 33.303333333333; -111.84138888889 
 אזור זמן:  UTC -7
 http://www.chandleraz.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'נדלר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'נדלר(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוצ'נדלר(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוצ'נדלר  he tabBackground:;tabBorder:#aaa;defaultTab:0;
 
צ'נדלר ׁ(באנגלית: Chandler) היא עיר במחוז מריקופה, אריזונה, ארצות הברית, והיא מהווה למעשה פרוור של עיר הבירה של אריזונה, פיניקס. על פי לשכת מפקד האוכלוסין של ארצות הברית, בעיר גרו ביולי 2015 כ-260,000 בני אדם. העיר היא הרביעית בגודלה באריזונה, וה-76 בכל ארצות הברית.
היסטוריה

בשנת 1891, ד"ר אלכסנדר ג'ון צ'נדלר, הווטרינר הראשון בטריטורית אריזונה, התיישב בחווה בדרום העיר מסה (שכיום גובלת בצפון העיר), ולמד הנדסת השקיה. עד שנת 1900 צ'נדלר רכש כ-18,000 דונם (73 קמ"ר) והחל לתכנן תוכניות על מנת ליישב את האזור. בשנת 1912 העיר הוקמה באופן רשמי ומעשי.
הכלכלה המקומית עברה בהצלחה את המשבר הכלכלי העולמי בשנת 1929. הקמתו של בסיס חיל האוויר ליד העיר בשנת 1941 הוביל לגידול מסוים באוכלוסייה. בשנת 1950 גרו בעיר כ-3,800 בני אדם. בשנת 1980 כבר גרו בעיר כ-30,000 תושבים.
פוליטיקה מקומית

הנהגת העיר מורכבת מראש העיר, סגנו ומועצה בת חמישה חברים. סגן ראש העיר נבחר מבין המועצה ועל ידה.
פרנק טאוורס

קישור לתמונה של טאוורס(הקישור אינו פעיל) באתר הארץ
פרנק וינצ'סטר טאוורס (באנגלית: Frank Winchester Towers; ‏13 ביוני 1917 - 4 ביולי 2016) היה קצין בצבא ארצות הברית, שארגן את מבצע הצלתם של 2,500 יהודים שנכלאו בקרון רכבת שיועד להשמדה במחנה הריכוז טרזיינשטט, באפריל 1945 ("רכבת המוות").
קורות חייו

טאוורס נולד בבוסטון, וכשהיה ילד עבר עם משפחתו לוורמונט. לאחר סיום לימודיו, החל לעסוק כשמאי ביטוח.
בשנת 1940, גויס תחילה למשמר הלאומי ובהמשך המלחמה עבר לדיוויזיה ה-30 של חיל הרגלים האמריקאי (אנ'), שם שירת כקצין קישור. במסגרת תפקידו זה נטל חלק במבצעים שונים, בהם הפלישה לנורמנדי בשנת 1944 ובהמשך בקרב על הבליטה.
קורות חייו > שחרור היהודים מ"רכבת המוות"

ב-6 באפריל 1945, מספר ימים לפני שחרור מחנה הריכוז ברגן-בלזן, נצטוו כ-2,500 אסירים יהודים להתכונן לעזיבת המחנה. למחרת, יצאו האסירים דרך שערי המחנה והחלו לצעוד כ-10 ק"מ לתחנת הרכבת הסמוכה בעיר צלה (אנ') (Celle), שם נצטוו לעלות על רכבת שתיקח אותם למחנה הריכוז טרזיינשטט. אנשי האס אס שאבטחו את הרכבת, קיבלו פקודה לפיה אם לא יצליחו להגיע ליעד, עליהם להשמיד את הרכבת ולהטביע את נוסעיה בנהר אלבה.
ב-13 באפריל 1945, לאחר שישה ימי נסיעה עצרה הרכבת ליד הכפר פרסלבן (אנ') (Farsleben) שבגרמניה, כשברקע נשמעים הדי תותחים. במהלך מבצע של גדוד הטנקים 743, השייך לדיוויזיית חיל הרגלים ה-30, הצליחו האסירים להימלט מהרכבת. טאוורס, במסגרת תפקידו כקצין קישור, פיקד על החלק הלוגיסטי של מבצע ההצלה, במסגרתו גייס אמבולנסים, ג'יפים ומשאיות, ודאג להעביר את האסירים המשוחררים לעיירה הילרסלבן, שם שכן מחנה של חיל האוויר הגרמני. בעיירה הזו הקימו החיילים האמריקאים בית חולים לטיפול ביהודים ששחררו, כשאת הציוד הרפואי והמזון החרימו האמריקאים ממחסנים גרמנים סמוכים.
טאוורס אף השתתף בשחרור עובדי כפייה יהודים ממחנה "פולטה" בעיר מגדבורג, מחנה-משנה של מחנה הריכוז בוכנוואלד, בו פעל מפעל תחמושת.
קורות חייו > לאחר המלחמה

לאחר המלחמה, חתם טאוורס קבע, והמשיך לשרת בתפקידים שונים בגרמניה עד שהשתחרר בשנת 1950, בדרגת מייג'ור. על פעולותיו השונות במסגרת השירות ועל אומץ ליבו, זכה בפרסים ואותות הוקרה רבים. לאחר שחרורו מהצבא, ניהל חנות מכולת מקומית במשך מספר שנים ואחר כך עבד באוניברסיטת פלורידה, בתפקיד אדמיניסטרטיבי, עד שפרש לגמלאות בשנת 1979.
טאוורס פעל רבות לתיעוד והנצחת קורות מלחמת העולם השנייה ואף עמד, בין היתר, בראש עמותת ותיקי הדיוויזיה ה-30 והקים את ארגון "פרחי הזיכרון", שחבריו מאמצים קברים של חיילים אמריקאים בצרפת. כמו כן, הרצה רבות ברחבי העולם על סיפור הצלת היהודים מהרכבת.
בשנת 2011, הוזמן טאוורס לישראל ונפגש עם 55 מתוך 700 הילדים שהיו על הרכבת שהציל. את המפגש ארגנה ורדה וייסקופף, שחקרה את הנושא ופרסמה בכתב העת "הרפואה" מאמר מקיף על הצלת הרכבת ובית החולים שהקימו החיילים האמריקאים כדי לטפל בניצולים.
טאוורס נפטר ב-4 ביולי 2016 בביתו בברוקר (אנ') שבפלורידה. הותיר אחריו את אשתו מרי, שלוש בנות ובן.
הערות שוליים

↑  Jewish prisoners after being liberated from a death train, 1945, rarehistoricalphotos,
1 2  ורדה וייסקופף, בית החולים בהילרסלבן גרמניה, אפריל 1945, באתר הרפואה, מרץ-אפריל 2014
1 2  Meg Wagner, Speaker has kept in touch with more than 200 Jews he helped liberate, gainesville.com, Apr 14, 2012
פורמבי

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון-מערב אנגליה
 מחוז:  מרזיסייד
 אוכלוסייה:  ‏
  ‑ בעיירה:  22,119 (2021)
 קואורדינטות:  53°33′31″N 3°04′00″W﻿ / ﻿53.5586°N 3.0666°W﻿ / 53.5586; -3.0666 
 אזור זמן:  UTC+0
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פורמבי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פורמבי(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פורמבי(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פורמבי  he tabBackground:;tabBorder:#aaa;defaultTab:0;
 
כנסיית גבירתנו של החמלה, פורמבי
פֿוֹרְמְבִּי (באנגלית: Formby) היא עיירה בתחום ספטון־רבתי, במחוז מרזיסייד, אנגליה, שאוכלוסייתה מנתה 22,419 במפקד האוכלוסין בשנת 2011.
בעבר היה שטח העיירה חלק מלנקשייר. בספר יום הדין משנת 1086 מתועדות שלוש אחוזות תחת השם "פורנֶבֶּיי": האלסול, וולטון ופּויינטון. פורמבי נבנתה על מישור סמוך לים האירי, כמה קילומטרים צפונית לתעלת קרוסבי.
עד המאה ה־19 חלק ניכר מפרנסת היישוב התבססה על איסוף צדפות ודיג חסילונים.
במאה ה־21, פורמבי היא עיר שינה עבור ליברפול, אך גם יעד תיירותי אשר מושך מטיילים אל החופים, החוֹליות, וחיות הבר בסביבתה, במיוחד הסנאי האדום וקרפדה מקומית מיוחדת (Epidalea calamita), שניהם מינים בסכנת הכחדה. האזור מוגדר אזור בשימור קרן הנאמנות הלאומית למקומות בעלי עניין היסטורי או יופי טבעי של הממלכה המאוחדת, ומוגדר "אתר בעל חשיבות מדעי מיוחד".
היסטוריה

שחיקת חול בחוף הים בפורמבי חושפת שכבות של בוץ ומשקעים, מסוף תקופת האבן התיכונה עד סוף תקופת האבן החדשה, לפני כ־5,000–8,000 שנה, ואשר כוסו בתקופת הברונזה המוקדמת. משקעים אלה מכילים לעיתים קרובות עקבות בני אדם ובעלי חיים (איילים אצילים, צבאים, חזירי בר, זאב, שוורי בר) וציפורים (שלצדפים, עגורים ועופות מים אחרים) מאותה תקופה. ביוני 2016 נחשפו על החוף מעל 50 עקבות בני אדם מלפני 7,000 שנה.
משמעות שמו הסקנדינבי של היישוב היא "נחלתו של פֿוֹרְנִי". בשנת 960 לערך יישבו ויקינגים מאירלנד את החוף המערבי של לאנקשיר, לאחר שהתחילו מפשיטות וממסחר.
אחוזת פורמבי היא בניין רשום בדרג ב', וראשיתה בשנת 1223. בה התגוררו אדוני האחוזה של פורמבי. נכון ל־2022, חלק גדול מהשטח סביב האחוזה הוא מסלול גולף.
היסטוריה > תיירות

בפורמבי תעשיית תיירות שוקקת, בעיקר במהלך החודשים החמים – מאי עד ספטמבר. תיירים מטיילים לאורך החוף ובחורשות, וצופים בסנאים האדומים.
תחבורה

בעיירה שתי תחנות רכבת – תחנת פורמבי ותחנת פֿרֶשפילד – ותכיפותן כמדי רבע שעה. רבים משתמשים ברכבת ליוממות לליברפול. אוטובוסים מחברים את העיירה עם פרבריה ועם ערי שדה סמוכות, כמו גם עם ליברפול. נמל התעופה הקרוב מצוי בליברפול, מרחק 27 קילומטרים, ונמל התעופה של מנצ'סטר מצוי במרחק כ־50 קילומטרים מפורמבי. יש בעיירה שבילי אופניים מוסדרים, הן בתוך העיירה והן בסביבותיה.
אישים ידועים

הסופרת המצליחה בריל ביינברידג', ילידת ליברפול, גדלה בפורמבי. הארכאולוג הבריטי ג'ון גרסטנג, שחפר עם פלינדרס פיטרי במזרח התיכון, התגורר בפורמבי לאחר נישואיו.
כמו כן, מספר רב של כדורגלנים בהווה ובעבר, שרובם משחקים או שיחקו בקבוצת ליברפול או אברטון, גרים או התגוררו בעבר בפורמבי.
בדרן העבר הבריטי ג'ורג' פורמבי אימץ לעצמו את שם העיירה כשם במה לאחר שנתקל בו בשלט בתחנת רכבת.
תמונות

קבר המשורר פרסי פרנץ'
סנאי אדום
בתי מגורים בפורמבי
חוֹליות בחוף פורמבי
חוף בפורמבי
הערות שוליים

↑  The Boundary Committee for England (BCFE) began reviewing the electoral arrangements of Sefton on 4 December 2001.
↑  "Parish population 2011". נבדק ב-1 ביוני 2015. {{cite web}}:  (עזרה)
1 2 3 4  Farrer, William; Brownbill, J (1907). A History of the County of Lancaster: Volume 3. Victoria County History. pp. 45–52.
↑  "City Relationships: Economic Linkages in Northern city regions. Liverpool City Region" (PDF). אורכב מ-המקור (PDF) ב-7 באפריל 2012. {{cite web}}:  (עזרה)
↑  "Sefton Council Core Strategy Options Paper May 2011. Profile of Sefton" (PDF). אורכב מ-המקור (PDF) ב-2 באפריל 2012. {{cite web}}:  (עזרה)
↑  Carolyn Garlick. "Formby coastal walk". BBC.co.uk.
↑  "Formby, Ainsdale & Birkdale – Inspector Jim Atherton profile". Merseyside Police.
↑  "Formby". The National Trust. אורכב מ-המקור ב-2 באוקטובר 2011. {{cite web}}:  (עזרה)
↑  Roberts, Gordon (2009). "Ephemeral, sub-fossil mammalian, avian and Hominid Footprints within Flandrian Sediment Exposures at Formby Point, Sefton Coast, North West England. Taylor and Francis Group". Ichnos. 16 (1–2): 33–48. doi:10.1080/10420940802470730.
↑  
Smith, Philip H. (1999). The Sands of Time: an introduction to the Sand Dunes of the Sefton Coast. National Museums and Galleries on Merseyside. ISBN 1-902700-03-1.
↑  Bishop, Rachel (19 ביוני 2016). "Thousands of prehistoric footprints from 7,000 years ago found on UK beach". {{cite web}}:  (עזרה)
↑  Harding, Stephen (2002). Viking Mersey: Scandinavian Wirral, West Lancashire and Chester. Countyvise. ISBN 1-901231-34-8.
↑  "Sefton Coastal Footpath". BBC Online. 19 באוגוסט 2005. נבדק ב-30 בנובמבר 2015. {{cite web}}:  (עזרה)
| --- | --- |
בקרת זהויות :  NLI: 987007567471005171  LCCN: n88278627  MusicBrainz: e3778118-b19f-4705-856d-a4015b0be86d  VIAF: 133805837   WorldCat (עם VIAF): 133805837
אלכסנדר רודניאנסקי

| --- | --- |

 לידה:  2 ביולי 1961 (בן 63) קייב, ברה"מ 
 מדינה:  ברית המועצות, אוקראינה 
 השכלה:  קייב 
 תקופת הפעילות:  מ-1988 
 פרסים והוקרה:  Honored Art Worker of Ukraine  White Elephant Award  Russia  פרס נשר הזהב  פרס גלובוס הזהב  פרס TEFI  Laurel Branch Award  פרס ניקה 
 
אלכסנדר יפימוביץ' רודניאנסקי (ברוסית: Алекса́ндр Ефи́мович Родня́нский; נולד ב-2 ביולי 1961, קייב, ברית המועצות הרפובליקה האוקראינית, ברית המועצות) הוא במאי, מפיק ומנהל מדיה סובייטי-אוקראיני, מייסד ערוץ הטלוויזיה 1+1 ועמד בראש תאגיד CTC Media והביא אותו להנפקה בבורסת נאסד"ק האמריקאית.
היה ארבע פעמים מועמד לפרס אוסקר של האקדמיה האמריקאית לקולנוע. זכה בפרסים במסגרת פסטיבל קאן, זוכה פרס גלובוס הזהב האמריקאי ופרס סזאר של הקולנוע הצרפתי. שלוש פעמים זכה בפרס "ניקה" של האקדמיה הרוסית לאמנויות הקולנוע ו-15 פעמים זכה בפרסי האקדמיה הרוסית לטלוויזיה, "פרס TEFI "; ארבע פעמים זכה בפרס האקדמיה הרוסית לקולנוע "פרס נשר הזהב". הוא זכה שלוש פעמים בפרס "איש השנה של GQ" (בקטגוריה "מפיק השנה") וקיבל תואר אמן מכובד של אוקראינה (1998). הוא חבר באקדמיה האירופית לקולנוע, באקדמיה לקולנוע באסיה-פסיפיק ומאז יוני 2016, חבר באקדמיה האמריקאית לקולנוע.
בימים הראשונים של הפלישה הרוסית לאוקראינה התבטא רודניאנסקי בפומבי נגד פעולות הצבא הרוסי באוקראינה. בראיונות עמו הוא קרא שוב ושוב להפסקת אש. רודניאנסקי מילא תפקיד משמעותי בהכנסת המיליארדר הרוסי רומן אברמוביץ' לתהליך של משא ומתן לשלום בין רוסיה לאוקראינה. רודניאנסקי ציין כי אברמוביץ' אינו יכול להשפיע על החלטות ממשלת רוסיה, אך הוא היה אחד מבני האליטה הבודדים שהסכימו לעזור. בעקבות העמדה הפומבית נגד המלחמה של רודניאנסקי, שר ההגנה סרגיי שויגו שלח פנייה רשמית לשרת התרבות אולגה ליובימובה בבקשה להוציא את המפיק ואת הפרויקטים שלו "מסדר היום התרבותי של רוסיה". המכתב, שפורסם באתר הלטבי The Insider, התייחס גם לולדימיר זלנסקי. אלכסנדר רודניאנסקי השיב בפומבי כי אינו זקוק לתמיכה מהמדינה הרוסית ואינו מודאג מ"הדרתו מסדר היום", אלא ממחברי הסרטים שהפיק, כולל אנדריי זוויאגינצב, קירה קובלנקו, קנטמיר בלגוב ועוד רבים אחרים. בטור ל"פייננשל טיימס" הוא גם קרא למדינות המערב לא להחרים רוסים שמתנגדים למתרחש, נאלצים לעזוב את המדינה או לכודים בתוך המדינה. מאז 1 במרץ 2022, הוא כבר לא חי ברוסיה. כנשיא פסטיבל הסרטים הרוסי קינוטאבר, במרץ הוא הכריז שהפורום לא יתקיים ב-2022 והסביר שברוסיה "אי אפשר לדבר על פסטיבלים כשהמדינה מנהלת מלחמה תוקפנית". ב-21 באוקטובר 2022 משרד המשפטים הרוסי הכריז עליו כ"סוכן זר".[דרוש מקור]
פילמוגרפיה נבחרת > סדרות טלוויזיה

2000-2001 - יום הולדת בורגני (1+1, NTV)
2003-2004 - נסטיה המסכנה (STS)
2004 - 33 מ"ר (STS)
2004-2006 - היזהר, זאדוב! (STS)
2004-2009 - האומנת האהובה שלי (STS)
2004 - אושר גנוב (1+1)
2005 - עצב מכפיל (STS)
2005-2006 - קטי המכוערת (STS)
2006-2008 - מי הבוס בבית? (STS)
2006 - הרעמים (רוסיה)
2006-2007 - צוערים (STS)
2007-2009 - הבנות של אבא (פרקים 1–190) (STS)
2007-2008 - שלושים שנה (STS)
2008-2009 - ראנטקי (פרקים 1–165) (STS)
2008-2009 - מרגושה (פרקים 1–130) (STS)
2012 - הגווארדיה הלבנה (רוסיה-1)
2014 - שדים (רוסיה-1)
2016 - החוקר טיכונוב (רוסיה-1)
2017-2019 - ריכטר (רוסיה-1)
פילמוגרפיה נבחרת > תעודה > מפיק

1994 - גגארין, אהבתי אותך (בימוי: ולנטינה רודנקו)
2004 - מדריך
2011 - יחי האנטי-פודים! (בימוי: ויקטור קוסקובסקי)
2012 - פורבה נפאלית (בימוי: ילנה פולונינה)
2017 - עריכה
2017 - אנדריי זוויאגינצב. במאי (בימוי: דמיטרי רודאקוב)
פילמוגרפיה נבחרת > תעודה > במאי

1988 - ערים עייפות
1989 - מי מאיתנו היא שעיה?
1990 - משימתו של ראול ולנברג
1990 - דייט עם אבא
1992-1994 - היי שלום, ברית המועצות
1993 - מצעד החיים
1994 - סוכן כפול
פילמוגרפיה נבחרת > קולנוע > במאי

2012 - יפה בטירוף
פילמוגרפיה נבחרת > מפיק סרטים

1994 — הזמרת ג'וזפין ואנשי העכבר (בימוי: סרגיי מאסלובוישצ'יקוב)
1995 — אהבה ראשונה (בימוי: רומן בליאן)
1996 — שף מאוהב (בימוי: ננה ג'ורג'אדזה)
1998 — שני ירחים, שלושה שמשות (בימוי: רומן בליאן)
1999 — מזרח-מערב (בימוי: רג'י וארנייה)
2004 — נהג לוורה (בימוי: פאבל צ'וחראי)
2005 — שמש (בימוי: אלכסנדר סוקורוב)
2005 — הפלוגה התשיעית (בימוי: פיודור בונדרצ'וק)
2005 — דקאמרון החייל (בימוי: אנדריי פרושקין)
2005 — חצי עמום (בימוי: ארטיום אנטונוב)
2006 — פיטר FM (בימוי: אוקסנה ביצ'קובה)
2006 — חום (בימוי: רזו גיגיניישווילי)
2007 — 18-14 (בימוי: אנדרס פואוסטוסמאה)
2008 — האי המיושב (בימוי: פיודור בונדרצ'וק)
2009 — אהבה ראשונה (בימוי: יגור דרוז'ינין)
2009 — האי המיושב: המחטף (בימוי: פיודור בונדרצ'וק)
2010 — אני אוהב אותך (בימוי: פאבל קוסטומארוב, אלכסנדר רסטרוגוייב)
2011 — בשבת (בימוי: אלכסנדר מינדאדזה)
2011 — ילנה (בימוי: אנדריי זוויאגינצב)
2012 — המכונית של ג'יין מנספילד (בימוי: בילי בוב תורנטון)
2012 — Standing Up‏ (בימוי: די. ג'יי. קארוזו)
2012 — ענן אטלס (בימוי: לאנה ולילי וצ'אוסקי, טום טיקוור)
2013 — Devil's Pass (בימוי: רני הרלין)
2013 — סטלינגרד (בימוי: פיודור בונדרצ'וק)
2013 — מצ'טה קטלני (בימוי: רוברט רודריגז)
2014 — עיר החטאים: עלמה להרוג (בימוי: רוברט רודריגז)
2014 — לוויתן (בימוי: אנדריי זוויאגינצב)
2016 — דואליסט (בימוי: אלכסיי מיזגיריוב)
2017 — אהבה חסרה (בימוי: אנדריי זוויאגינצב)
2017 — רקוויאם לגברת יו. (בימוי: בויאן וולטיץ')
2018 — האיש שהפתיע את כולם (בימוי: נטליה מרקולובה, אלכסיי צ'ופוב)
2019 — ג'ירפה (בימוי: קנטמיר בלאגוב)
2020 — גבר (לא) מושלם (בימוי: מריוס וייסברג)
2021 — צ'רנוביל 1986 (בימוי: דנילה קוזלובסקי)
2021 — איפה אנה פרנק (בימוי: ארי פולמן)
2021 — להרפות את האגרופים (בימוי: קירה קובאלנקו)
2021 — אמא, אני בבית (בימוי: ולדימיר ביטוקוב)
TBA‏ - At the Sea (בימוי: קורנל מונדרוצו)
הערות שוליים

↑  Нагороджений указом Президента України № 93/1998
↑  "European Film Academy : Members". www.europeanfilmacademy.org. אורכב מ-המקור ב-2018-10-09. נבדק ב-2019-10-03.
↑  "Alexander Rodnyansky" (באנגלית). Asia Pacific Screen Awards. נבדק ב-2019-10-09.
↑  "Продюсер Роднянский вошел в состав Американской киноакадемии". РИА Новости. 2016-06-30.
↑  "Мировая премьера фильма Бориса Юхананова и Александра Шейна". Электротеатр Станиславский. 2017-07-13. אורכב מ-המקור ב-2017-09-04. נבדק ב-2017-09-04.
↑  "Козы". Вокруг ТВ.
| --- | --- |
בקרת זהויות :  NLI: 987007410178805171  PLWABN: 9810673462605606  BNE: XX5409287  CiNii: DA1890750X  GND: 1062084152  ISNI: 0000 0000 8555 1653  LCCN: no2010136852  SUDOC: 244121281  VIAF: 123585124   WorldCat (עם VIAF): 123585124